ET
3.7.2023
Euroopa Liidu Teataja
C 235/57
Väited ja peamised argumendid Hagi põhjenduseks esitab hageja seitse väidet. — Esimese väite kohaselt on rikutud õigusnorme, mis reguleerivad keeltekasutuse korda liidu institutsioonides.
Kirjaliku ja suulise katse sooritamine muus keeles (inglise ja prantsuse keel) kui hageja emakeeles ei võimaldanud hinnata tema pädevust nõuetekohaselt, kuna katsete tulemus sõltus ühtlasi tema keelteoskusest.
Selle tulemusel rikuti ka personalieeskirjade artiklit 27. — Teise väite kohaselt on rikutud kandidaatide võrdse kohtlemise põhimõtet, kandidaate ei ole hinnatud objektiivselt (Glantenay kohtupraktika) ja on rikutud personalieeskirjade III lisa artikli 5 esimest ja kolmandat lõiku.
Osa kandidaate sooritasid hiljem uued kirjalikud katsed, mis olid selgelt lihtsamad.
Kandidaatide võrdlemine hindamiskeskuses läbi viidud katsetel ei vastanud nõuetele, kuna valikukomisjon ei kontrollinud eelnevalt võimete sõela etapis kogutud andmeid. — Kolmanda väite kohaselt on rikutud põhjendamiskohustust ja sellega seonduvat menetlusosaliste võrdsuse põhimõtet (Euroopa Liidu põhiõiguste harta artikkel 47), kuna hagejal ei olnud võimalik enne hagi esitamist teada saada kõiki põhjuseid, miks ta konkursil välja jäeti.
Sellega rikuti ka poolte võrdsuse põhimõtet. — Neljanda väite kohaselt on rikutud personalieeskirjade III lisa artikli 5 viiendat ja kuuendat lõiku, kuna valikukomisjon ei lisanud reservnimekirja vähemalt kaks korda rohkem kandidaate kui on konkursialuseid ametikohti. — Viienda väite kohaselt ei ole järgitud konkursiteadet, on rikutud personalieeskirjade III lisa artikli 5 esimest lõiku ja on tehtud ilmne hindamisviga, kuna AD 7 konkursil hinnati ka kandidaatide juhtimisvõimet, kuigi seda oskust hinnatakse ainult AD 9 konkursi kandidaatide puhul. — Kuuenda väite kohaselt on rikutud kohtuotsusest Di Prospero vs. komisjon tulenevaid põhimõtteid ning personalieeskirjade artiklit 27 ja võrdsuse põhimõtet, kuivõrd kandidaatidel ei olnud lubatud kandideerida korraga AD 7 konkursil ja AD 9 konkursil, samas kui teatud kandidaadid, kes osalesid AD 9 konkursil, kanti automaatselt AD 7 reservnimekirja. — Seitsmenda väite kohaselt on rikutud kandidaatide võrdse kohtlemise põhimõtet ja hinnangud on ebaobjektiivsed, kuna valikukomisjoni koosseis ei olnud stabiilne tulenevalt asjaolust, et valikukomisjoni koosseisus muutus sageli ja esimees ei teostanud järelevalvet.
8. mail 2023 esitatud hagi – LichtBlick versus komisjon (Kohtuasi T-240/23) (2023/C 235/71) Kohtumenetluse keel: saksa Pooled Hageja: LichtBlick SE (Hamburg, Saksamaa) (esindajad: advokaadid C. von Hammerstein, P. Roegele ja H. Schutte) Kostja: Euroopa Komisjon
Nõuded Hageja palub Üldkohtul: — tühistada kostja 21. detsembri 2022. aasta otsus (riigiabi SA.104606 (2222/N) – Saksamaa, TCF teatis: Temporary cost containment of natural gas, heat and electricity price increases) osas, milles sellega tunnistati Saksamaa seaduse, millega kehtestatakse elektrihindade pidurdamise mehhanism ja muudetakse muid energiavaldkonna sätteid laadimispunkti­ de käitajate kasuks, et vähendada kolmandate isikute poolt laadimispunkti järel tarbitava laadimisvoolu kulusid (Gesetz zur Einführung einer Strompreisbremse und zur Änderung weiterer energierechtlicher Bestimmungen zugunsten von Betreibern von Ladepunkten zur Entlastung von Kosten des Ladestroms, der hinter einem Ladepunkt von dritten Personen verbraucht wird; edaspidi „elektrihindade pidurdamise seadus“), alusel abi andmine ühisturuga kokkusobivaks; — mõista kohtukulud välja kostjalt.